Premierul polonez spune că Trump a cerut ca președintele Nawrocki să participe în locul său la videoconferința pentru Ucraina
Președintele american Donald Trump a solicitat în ultimul moment ca președintele eurosceptic al Poloniei, Karol Nawrocki, să se alăture teleconferinței de miercuri dedicate Ucrainei cu lideri europeni, organizată în perspectiva întrevederii dintre președinții Trump și Putin din Alaska de vineri, conform premierului proeuropean Donald Tusk, rivalul politic al lui Nawrocki, care ar fi trebuit să participe la reuniune.